Hun har selv palæstinensiske rødder, og hjemme fra Aalborg følger hun nervøst urolighederne, der i høj grad påvirker hendes venner og familie i Gaza. - Det er lige meget, hvor jeg går hen, så er der et eller andet, der minder mig om det, siger Wadad Dadabech om situationen i Gaza. For få dage siden blev hendes fars slægtshus bombet. Ingen kom alvorligt til skade, men ellers er det sparsomt med oplysninger fra familien i Gaza. - De par gange, vi har snakket med dem, har det været meget kort, og det har været sådan, vi er uskadte, men vi kan ikke snakke længere, siger Wadad Dadabech. Selvom hun er født og opvokset i Danmark, føler Wadada en tæt relation til Palæstina. Geografisk er urolighederne langt væk, men ikke i hovedet. - Det er frustrerende. Det er træls. Jeg føler ikke, jeg kan leve en helt almindelig hverdag. Jeg føler ikke, jeg har samvittigheden til det, siger Wadad Dadabech. Konflikten vil fortsætte - og det samme vil Wadads kamp for at skabe opmærksomhed om den.

Referat:
Hovedarrangøren bag dagens demonstration er den kun 19-årige Wadad Dababech.